మేవాత్
హర్యానా రాష్ట్ర 21 జిల్లాలలో మేవాత్ జిల్లా (ఉర్దూ |ضِلع ميوات) (హిందీ|मेवात जिला) ఒకటి. గురుగావ్ జిల్లా నుండి కొంత భూభాగం మరియు ఫరీదాబాద్ జిల్లాలోని హతిన్ మండలం కలిపి 
2005 ఏప్రిల్ 4న హర్యానా రాష్ట్ర 20వ జిల్లాగా మేవాత్ రూపొందించబడింది. తరువాత 2008లో హతిన్ ఉపవిభాగం పాల్వాల్ జిల్లాకు తరలించబడింది.
మేవాత్ జిల్లాలో నుహ్, తయోరు, నాగినా, ఫిరోజ్పూర్, ఝిర్కా మరియు పుంహన మండలాలు, 431 గ్రామాలు, 297 పంచాయితీలు ఉన్నాయి. హతిన్ మండలం పాల్వాల్ జిల్లాకు తరలించక ముందు జిల్లాలో 512 గ్రామాలు మరియు 365 పంచాయితీలు ఉన్నాయి.
మేవాత్ జిల్లా మట్టి మెత్తగా తేలికగా ప్రత్యేకంగా ఇసుక కలిసిన బంకమట్టి మరియు సాధారణ బంకమట్టి ఉంటుంది. ఎగువ పర్వతాలు అధికంగా వృక్షరహితంగా ఉంటాయి.జిల్లాప్రజల ప్రధాన వృత్తి వ్యవసాయం మరియు వ్యవసాయ ఆధారిత వృత్తులు. జిల్లాలో అధికంగా నివసిస్తున్న మెయోలు (ముస్లిములు) వ్యవసాయం ప్రధానవృత్తిగా జీవితం సాగిస్తున్నారు. మియో ప్రజలకు ఒకింత అహకారం ఉంటుంది. మేవాత్‌లో వ్యవసాయం అధికంగా వర్షాధారితంగా ఉంటుంది. పర్వతశ్రేణిలోని వ్యవసాయక్షేత్రాలు (స్మాల్ పాకెట్స్)లకు మాత్రం కాలువల ద్వారా నీరు అందించబడింది. హర్యానారాష్ట్ర ఇతరజిల్లాల వ్యవసాయ ఉత్పత్తి కంటే మేవాత్ జిల్లా వ్యవసాయ ఉత్పత్తి తక్కువగా ఉంటింది. పాల ఉత్పత్తి సంబంధిత జంతువుల పెంపకం ప్రజాజీవితంలో ఆర్థికకరంగంలో రెండవ స్థానంలో ఉంది. ఆరావళి పర్వతప్రాంతంలో నివసిస్తున్న ప్రజలలో కొంతమంది మేకలు మరియు గొర్రెల పెంపకం జివనోపాధిగా ఉంది. ఋణసంబంధిత వ్యవహారాలు పాలను
తక్కువ ధరలకు వ్యాపారులకు విక్రయించవలసిన అవసరం కలిగిస్తున్న కారణంగా వారి ఆదాయం తగ్గుతూ ఉంటుంది. హర్యానారాష్ట్ర ఇతరజిల్లాల వ్యవసాయ ఉత్పత్తి కంటే మేవాత్ జిల్లా
పౌల్ట్రీ ఉత్పత్తి తక్కువగా ఉంటుంది. స్వతంత్రం తరువాత కూడా వెనుకబడి ఉంది. దేశరాజధానికి 145కి.మీ దూరంలో మాత్రమే ఉన్న మేవాత్ జిల్లాకు అభివృద్ధిపధకాలు తగినంతగా అందుబాటులో లేవు.
2001 గణాంకాలను అనుసరించి మేవాత్ జనసంఖ్య 993617 కాగా వీరిలో 46122 (4.65%) నగరాలలో నివసిస్తున్నారు. వీరిలో 947495 (95.36%) ప్రజలు గ్రామాలలో నివసిస్తున్నారు. 
మేవాత్ జిల్లాలో సరాసరి కుటుంబ సభ్యుల సంఖ్య 7. మెయోలు (ముస్లిములు) అధికంగా నివసిస్తున్న మేవాత్ జిల్లాలో వీరు అధికంగా వ్యవసాయం మీద ఆధారపడి ఉన్నారు. 
జిల్లాలో ప్రజల జీవనోపాధిలో జంతువుల పెంపకం రెండవ స్థానంలో ఉంది. ఆరావళి వంటి పర్వతశ్రేణిలో నివసిస్తున్న ప్రజలు మేకలు మరియు గొర్రెలను పెంచుతూ ఉన్నారు.
మేవాత్ జిల్లా సబ్- ట్రాపికల్, సెమీ - అరిడ్ వాతావరణం ఉంటుంది. వేసవిలో వాతావరణం వేడిగా ఉంటుంది. వర్షాకాలంలో తప్ప మిగిలిన కాల ంలో గాలిలో తేమ జిల్లాలో సాధారణం. సంవత్సరంలో మే- జూన్ మాసాలు అత్యధిక ఉష్ణోగ్రత కలిగిన మాసాలుగా ఉన్నాయి. వేసవి ఉష్ణోగ్రత 30-40 డిగ్రీల సెంటీగ్రేడ్ ఉంటుంది. శీతాకాలంలో 2-25 డిగ్రీల సెంటీగ్రేడ్ ఉంటుంది. వేసవిలో గాలితో కూడిన వాయువులు బలంగా వీస్తుంటాయి.
వార్షిక వర్షపాతం ప్రతిసంసంవత్సరం వ్యత్యాసంగా ఉంటుంది. వర్షాకాలంలోనే అధికశాతం వర్షపాతం ఉంటుంది. జూలైమాసంలో వర్షపాతం అధికంగా ఉంటుంది. జూన్- సెప్టెంబరు వరకు వర్షాకాలం ఉంటుంది. ఈ కాలంలో 80% వర్షపాతం ఉంటుంది. సరాసరి వర్షపాతం 336-440 మి.మీ ఉంటుంది.
సంవత్సరంలో అత్యధికభాగం వాతావరణంలో తేమ తక్కువగా ఉంటుంది. మేవాత్ జిల్లాలో వర్షాకాలంలో గాలిలో తేమ అధికంగా ఉంటుంది. ఏప్రిల్ - మే మాసాలలో గాలిలో తేమ 20% ఉంటుంది.
వర్షాకాలంలో ఆకాశం అధికంగా మేఘావృతమై ఉంటుంది.ఈ కాలంలో వేగంగా గాలులు విస్తుంటాయి. వర్షాకాలం తరువాత మరియు శీతాకాలాలలో గాలి మందంగా వీస్తుంది.
మేవాత్ జిల్లాలో ఉరుములతో కూడిన తుఫాన్ మరియు ధూళి తుఫాన్అధికంగా ఉంటుంది. వీటికి ఏప్రిల్- జూన్ మద్య తోడుగా ప్రఛండ వాయువుల తాకిడి అధికంగా ఉంటుంది. కొన్ని సమయాలలో ఉరుములతో కూడిన తుఫాన్ వెంట బలమైన వర్షపాతం ఉంటుంది. ఒక్కోసారి వడగళ్ళు కూడా పడుతుంటాయి. శీతాకాలంలో కొన్ని మార్లు హిమపాతం కూడా అధికంగా ఉంటుంది.